Разговор о Википедији:Такмичење у писању чланака/Музика

message: , с обзиром на то да смо се практично сви опредијелили за прављење чланака о дискографијама (јер ако прави неко онда ће и други да би били конкурентни), које захтијевају минималан труд, јер се једноставно чланак копира са енглеске википедије, са у неким чланцима сређеним референцама, у неким не, и са промјенама назива одјељака и табела, док све остало остаје на енглеском језику јер се називи пјесама и албума не преводе, предлажем да жири сваки такав и сличан чланак оцијени са 1. И са јединицом ће ти чланци бити у предности због величине, али ће тако та предност бити знатно мања, него у случају да се оцјењују са 4 или 5, што, по мом мишљењу, не би баш имало смисла. Прије почетка такмичења нису дефинисана правила која би могла искључити такве чланке из конкуренције, те су исти релевантни за такмичење, мислим да је приједлог о оцјењивању са јединицом разуман, ипак на жирију је да донесе коначну одлуку. -- Vux33 (разговор) 10:45, 5. новембар 2018. (CET)
 Врло интересантно. Само ме интересује што ниси на претходних пет такмичења ЦЕЕ Пролеће предложио ово исто? Па вероватно јер су апсолутно сви твоји чланци направљени за такмичење садржали табеле. Чак је и текст био исти на свим чланцима, ево Трећа лига Црне Горе у фудбалу 2006/07., Трећа лига Црне Горе у фудбалу 2007/08., Суперлига Грчке у фудбалу 2007/08. Тад ти је било ок зар не? Сад кад и други раде табеле буниш се. На страну такмичење, врло ниско од тебе. --MareBG (разговор) 13:01, 5. новембар 2018. (CET)
Постоји битна разлика у копирању и креирању садржаја. О томе би, ипак, требало да се полемише пре, а не у току такмичења. На ово и  може да обрати пажњу. --Lotom (разговор) 13:10, 5. новембар 2018. (CET)
Два такмичења. Нисам се бунио јер то апсолутно није било исто као ово сад. Ја ниједан од тих чланака нисам копирао са неке друге википедије, чак већине и нема на другим википедијама. Да само знаш шта сам ја све морао да радим да бих написао податке о табелама по колима за сезоне црногорске лиге прије независности и колико ми је требало времена за то. То су такође исто чланци са табелама, свјестан сам тога, али нису чланци које можеш једноставно да копираш, без потребе да мијењаш ријечи са енглеског. Узмимо примјер за сезоне грчке лиге и резултате по колима рецимо (које нисам копирао, али узмимо примјер), да сам их копирао, морао бих за свако коло да мијењам имена сваког тима на српски назив, цртицу у двије тачке, боју која није иста и слично; затим одјељак са подацима о учешћу у европским такмичењима, чега нема на ен википедији. Табеле јесу, али принцип није исти. Нисам ово писао са циљем да упућујем ниске ударце, али то је твоје мишљење. Немам ништа против да се исти принцип примијени на наредно такмичење ЦЕЕ прољеће, не да се забране ти чланци, јер су свакако релевантни, само да се даје мања оцјена за њих. -- Vux33 (разговор) 13:18, 5. новембар 2018. (CET)
replies: text: Па наравно да се ниси бунио, када си за минималан труд на претходних неколико такмичења имао више бајтова него него сви учесници заједно. Имао си копиране табеле и само си их вртео по чланцима (прва лига цг 2006/2007;2007/2008 итд). Ни ове чланке не можеш само да копираш, сатима трају прераде, много више него за црногорске лиге, односно табеле које си ти практиковао. Уосталом први си наговестио овде да ћеш правити дискографије, пре почетка такмичења и одрадио већ једну са табелама, а сад је фрка кад их други праве. Тако да разуми моју сумњу у твоје намере, које су по свему судећи из личне користи, а не ради напредовања Википедије. Што се тиче правила, јасно су дефинисана на страници такмичења, нисам ту да судим али верујем да ће ти исто рећи жири и друге колеге. Није ти ово леп потез, јер ми смо ту пре, а и после овог такмичења, за ситне ствари испадаш неколегијалан.  --MareBG (разговор) 13:46, 5. новембар 2018. (CET)
То да сам најавио да ћу правити дискографије у поруци коју сам оставио Николи, уопште није тачно. И прије почетка такмичења планирао сам да пишем само чланке о Бобу и Ашеру, које и радим, а то укључује и дискографије, да бих касније чланке о њима кандидовао за сјајне са што мање црвених веза. Што се табела на пртходним такмичењима тиче, то је дјелимично тачно, јер подаци нису за све сезоне исти, али није ни битно. Могу свакако промијенити фокус и до краја правити само дискографије, није ми ни то проблем, само сам хтио да се чланови жирија огласе. Не знам шта бих ти рекао што се колегијалности тиче, није ми ово први чланак, прво такмичење, прва расправа са неким, да бих се правдао да ли сам колегијалан или не. Мој рад говори за мене, а ако говори да нисам, онда бих само рекао да ми то није намјера. Поздрав теби, сачекаћу да се неко из жирија огласи, па ћу сходно томе можда промијенити свој фокус на такмичењу. -- Vux33 (разговор) 13:59, 5. новембар 2018. (CET)

text: Контрадикторан си. Стотине чланака на више такмичења радио си у табелама. Након тога први питао и кренуо са дискографијама, онда се побунио јер други раде и захтевао да такви чланци добију оцену 1, јер мислиш да то није ок. Сада након свега чекаш жири да ти јави да ли је ок да се то ради, па ако јесте радићеш и ти. То и више него довољно говори о томе да овоме идеш из личне користи. Поздрав и теби. --MareBG (разговор) 14:13, 5. новембар 2018. (CET)
 Дискографија је заправо списак, исто као и филмографија. У правилима пише да се спискови не рачунају, али није прецизирано на шта се то конкретно односи. Требало би то детаљније појаснити за следеће такмичење да не долази до оваквих забуна. Ја бих поред спискова ту укључио и чланке у којима преовлађују табеле и разне статистике. Можда за убудуће додати правило да табеле и табеларни спискови (у најширем смислу) не могу сачињавати више од 50% величине чланка у бајтовима. — WR 14:27, 5. новембар 2018. (CET)
Занимљив је твој закључак да ово радим из личне користи, ради чега бих друго учествовао у такмичењу ако не због награда? Зашто би ти креирао 30 чланака прије почетка такмичења, а онда наставио са дискографијама ако не због награде? Да ти није примарна награда, не би тако поступио, онда не схватам твој закључак. Нисам контрадикторан, на претходним такмичењима ми је било искључиво стало до награде, зато сам и правио такве чланке. Овдје, имао сам други идеју, која јесте укључивала дискографије о двојици које сам поменуо, али пошто си ти већ урадио прегршт дискографија, логично је ако ја промијеним фокус на дискографије, да бих остао у конкуренцији за награду, као и остали, заиста не видим ту ништа контрадикторно, али опет свако има свој поглед. -- Vux33 (разговор) 17:35, 5. новембар 2018. (CET)

text: Па онда нема дилеме да си скренуо пажњу на табеле како други корисници не би на њих имали велики број бајтова, само из користи а не јер мислиш да то није ок. Није битно, ја сам ти своје рекао. --MareBG (разговор) 17:44, 5. новембар 2018. (CET)
----
Јављам се само из тог разлога што сам члан жирија и прозван на самом почетку разговора. Елем, циљ сваког такмичења је победа и награда која следује, да се не лажемо. Неко је вреднији па спреми чланке пре почетка и то не треба да интересује ни организатора нити жири. Што се тиче страница о дискографији у овом такмичењу су у принципу спискови (набрајање), али су они и релеватни за такмичење и везани су за тему. Ја као члан жирија оцењујем сваки чланак који је везан за тему и ценим оценом уложени труд, а на организаторима је да ли ће такав чланак прихватити за такмичење. То је моје лично мишљење са којим наступам као члан жирија. Свако добро и пуно успеха у такмичењу, --Ванилица (разговор) 23:28, 14. новембар 2018. (CET)
----
Спискови нису дозвољени, али када говоримо о дискографијама, нису у питању искључиво спискови, већ чланци имају и друге елементе. Такође, превод неких дискографија захтева уложено време и труд, што је у овом случају најважније и не би требало то да занемаримо. Да не говоримо о томе да су то врло значајне теме када говоримо о музици. Дакле, дискографије ће се прихватати. --IvanaMadzarevic (разговор) 11:16, 15. новембар 2018. (CET)

text: Ако спискови "нису дозвољени" дефиниши ми онда појам спискови пошто се чланци попут ових    већ увелико оцењују. Поздрав.  01:10, 3. децембар 2018. (CET)
replies: text: : када кажемо да се спискови не признају, онда најпре мислимо на то да неко само прекопира списак у табелу и не уложи никакав труд у даље сређивање, уношење референци и слично. Наравно, жири има право да додели мању оцену и њихова је улога да процени колико су такмичари посветили времена чланку и да ли исти заслужује нижу или вишу оцену. --IvanaMadzarevic (разговор) 13:03, 3. децембар 2018. (CET)
replies: text: :: Разумем сада. Хвала на одговору. Поздрав.   13:05, 3. децембар 2018. (CET)
thread_title:  Дискографије 

message: Последње такмичење у организацији Викимедије Србије у 2018. години допринело је увећању Википедије на српском са чак 243 чланка. Такмичење на тему музике је трајало током новембра, а након тога је уследило жирирање. Прво место заузео је корисник MareBG, док су друго и треће место освојили уредници Vux33 и Милан Животић. Похвала је додељена уреднику Serbian Nickmen. Честитамо победницима и захваљујемо свим такмичарима и члановима жирија. :) --IvanaMadzarevic (разговор) 11:36, 13. децембар 2018. (CET)
Честитам  -- Vux33 (разговор) 15:48, 13. децембар 2018. (CET)
replies: text: Хвала, честитке Милану и теби, као и осталима који су допринели овој теми. Поздрав   --MareBG (разговор) 16:28, 13. децембар 2018. (CET)
replies: text: : Честитке ! Заслужено!  16:32, 13. децембар 2018. (CET)
thread_title:  Проглашени су победници